بسم الله الرحمن الرحيم السلام عليكم ورحمة الله وبركاته. معكم محمد شاهين التاعب من قناة الدعوة الاسلامية على اليوتيوب وما زلنا في شرح كتاب اظهار الحق للعلامة رحمة الله راناوي الهندي. هذه المحاضرات لطلاب اكاديمية رسوخ للعقيدة وعلومها التابعة لمركز العروة الوثقى للعلوم الشرعية. وصلنا بفضل الله
عز وجل للباب الاول من الكتاب. والباب الاول في بيان كتب العهد العتيق والجديد. وهو مشتمل على اربعة فصول. الفصل الاول في بيان اسمائها وتعدادها الفصل الثاني في بيان ان اهل الكتاب لا يوجد عندهم سند متصل لكتاب من كتب العهد العتيق والجديد. الفصل الثالث
ببيان ان هذه الكتب مملوءة من الاختلافات والاغلاط والفصل الرابع في بيان انه لا مجال لاهل الكتاب ان يدعوا ان كل كتاب من كتب العهد عتيق والجديد كتب بالالهام. هنبدأ مباشرة في القراءة في الفصل الاول في بيان اسمائها وتعدادها. هنا الشيخ بيقول اعلم
انهم يقسمون الكتب الى قسمين. قسم منها يدعون انه وصل اليهم بواسطة الانبياء الذين كانوا قبل عيسى عليه السلام. وقسم منها يدعون انه كتب بالالهام بعد عيسى عليه السلام. العبارة دي صحيحة تماما. لازم الاول نفهم حاجة في غاية البساطة
احنا هنا بنتكلم عن الكتب السماوية المقدسة عند اليهود والنصارى اهل الكتاب. ولازم نبقى واخدين بالنا كويس اوي ان اعتقادنا في الكتب السماوية السابقة يختلف كثيرا جدا عن اعتقاد اليهود والنصارى في الكتب السماوية. وبالتالي لما احنا نيجي نتعلم عقيدة النصارى في كتبهم المقدسة وعقيدتهم
اليهود في كتبهم المقدسة ممكن نلاقي ان في بعض المفاهيم المشتركة ما بينا وما بينهم لكن في الغالب الاعم هتحس ان الموضوع مختلف تماما بالنسبة لهم فيما يخص اعتقادنا احنا الاسلام. يعني هتحس ان دول موضوعين مختلفين. فيه عندك مادة علمية اسلامية ومادة
علمية متعلقة بعقائدهم هم. لما بنيجي نتكلم عن الكتب المقدسة عند اهل الكتاب اليهود والنصارى لازم نفهم الاول باختصار يعني ايه تاب مقدس واحنا قلنا الكلام ده قبل كده لكن ما فيش مشكلة ان احنا نعيد ونفصل في حينه. كتاب مقدس يعني كتاب قانوني يعني
الصديني اللي يعتبر مرجعية بالنسبة لهم. وقلنا قبل كده ان كتاب قانوني معناه باختصار ان النص اللي موجود في الكتاب هو قانون والدستور والمقياس والمعيار. انا حياتي المفروض يمشي طبعا لما هو منصوص عليه في هذا الكتاب. وعلشان كده
ممكن لما نيجي نصنف الاديان بشكل عام ممكن نصنف الاديان على انها اديان كتابية واديان غير كتابية. يعني ايه اديان كتابية واديان غير طب هي اديان كتابية يعني الاديان اللي مرجعيتها الدينية في كتاب معين. والاديان غير الكتابية اللي هي ما لهاش مرجعية
اي منصوص عليها في كتاب بغض النظر عن اعتقادهم في الكتاب. وفي بعض الاديان ممكن في بدايتها لم تكن اديان كتابية. ثم تأثرت بالاديان الكتابية زي اليهود والنصارى وبدأوا يألفوا لانفسهم كتب مقدسة. لكن باختصار الاسلام ديانة كتابية بهذا التعريف. لان الاسلام
اهم نص عنده هو القرآن الكريم. والقرآن الكريم كلام الله كتاب المسلمين المقدس. اليهودية كذلك ديانة كتابية والنصرانية والمسيحية كذلك ديانة كتابية. برضو من النقاط الهامة جدا اللي لازم نأكد عليها ان النصرانية بطريقة ما امتداد لليهودي
بمعنى ان النصرانية بتقبل اليهودية لكن العكس غير صحيح. اليهودية لا تقبل النصرانية. وبالتالي لما نيجي نتكلم عن الكتب المقدسة المسيحية بنلاقي ان المسيحيين بيقبلوا الارث اليهودي. لكن اليهود بيرفضوا الكتب المقدسة المسيحية. وعلشان كده
اما بنيجي نتكلم عن المسيحيين وكتبهم المقدسة بنقسمهم الى قسمين. القسم اليهودي في الموضوع والقسم المسيحي في الموضوع القسم اليهودي الكتب اللي قبل المسيح عليه السلام زي ما الشيخ قال والقسم المسيحي الكتب اللي اتكتبت بعد المسيح عليه
تلامودي نقطة جوهرية فارقة. احنا كمسلمين بنؤمن ان المسيح عليه السلام الله عز وجل انزل عليه كتابا اسمه الانجيل. فيبقى المسيح عليه السلام وهو عايش كان فيه كتاب اسمه الانجيل موجود. النصارى ما بيؤمنوش ان المسيح عليه السلام كان له كتاب اسمه الانجيل موجود وهو
النصارى بيؤمنوا ان ايام المسيح عليه السلام الى ان رفع الى السماء الكتب المقدسة اللي كانت موجودة هي كتب اليهود فقط المسيح ما كنش له كتاب والمسيحيين ما كنش لهم كتب. لكن بعد رفع المسيح عليه السلام وبمدة مش قليلة المسيحيين بدأوا
ويكتبوا لانفسهم كتب مقدسة. وبالتالي عندنا المسيح عليه السلام وجوده على الارض الى رفعه للسماء هي دي الفترة الزمنية اللي بتفصل ما بين القسمين. القسم الخاص باليهود والقسم الخاص بالنصارى. وزي ما قلنا النصارى بيقبلوا كتب اليهود. لكن اليهود ما
ما لوش كتب النصارى. يبقى بالتالي لما بنقول ان كتبهم متقسمة لقسمين دي وجهة نظر مسيحية. لان لما اليهود بييجوا يتكلموا عن كتبهم مقدسة مش بيقسموا كتبهم قسمين. ايوة هم بيقسموا كتبهم. بس مش هذه التقسيمة. يبقى لازم نفرق كويس قوي ما بين النظرة
مسيحية للكتب المقدسة والنظرة اليهودية للكتب المقدسة والنظرة اليهودية للكتب المقدسة اقل. لان النصارى بيقبلوا تراث اليهود لكن اليهود ما بيقبلوش تراث النصارى. النصارى بالنسبة لليهود كفار هراطقة خرجوا عن الدين الحق. لكن النصارى بيقولوا ان هم
امتداد لليهودية لكنهم طبعا ديانة مختلفة لكن الاصل عند اليهود. يبقى من وجهة نظر مسيحية الكتب المقدسة متقسمة تما قسمين. القسم اللي ليها علاقة بانبياء العهد القديم. بانبياء اليهود. ودي الكتب اللي قبل المسيح عليه السلام. والقسم الثاني
اللي هي كتب النصارى كتب المسيحيين اللي اتكتبت بعد رفع المسيح للسما. طب المسيحيين بيسموا القسمين دول ايه؟ بيسموا قسم اليهود قود العهد القديم او العهد العتيق عتيق يعني قديم. بس لغة يعني مرادف للقديم العتيق. وخلي بالك حاليا اغلب
المسيحيين العرب بيقولوا العهد القديم مش بيقولوا العهد العتيق. العتيق دي هتلاقيها في الادبيات المسيحية العربية المبكرة شوية. يبقى القسم الاول اسمه العهد القديم او العهد العتيق دي الكتب المقدسة اليهودية. والقسم الثاني اللي اتكتب بعد رفع المسيح للسما بيسموها العهد الجديد. طيب هنا الشيخ بيقول ايه
مجموع الكتب من القسم الاول القسم الاول ده اللي هو العهد العتيق. ومن القسم الثاني اللي هو العهد الجديد مجموع العهدين يسمى وهذا لفظ يوناني بمعنى الكتاب. ثم ينقسم كل من العهدين الى قسمين. التقسيمة اللي في الاخر دي هنتكلم عنها بالتفصيل
بعدين لكن المهم هنا ان احنا فهمنا ان الكتب المقدسة قسمين بالنسبة للنصارى العهد العتيق ده القسم الاول والعهد الجديد ده القسم التاني لما تضم الاتنين مع بعض يبقى هي دي الكتب المقدسة المسيحية. الاتنين مع بعض بيتسموا ايه؟ بيتسموا بايبل. ذا بايبل. لان
بكلمة بايبل دي الكلمة الانجليزية بايبل بي اي بي ال اي. الكلمة الانجليزية دي من اصل يوناني بيبلس وبيبلس يعني كتاب كتاب ميلاد يسوع المسيح ابن داود ابن ابراهيم. متى واحد واحد؟ لما نشوف كتاب مقابلها ايه هنلاقيها بيبلس
فيبقى ده مش اسم علم لما بتيجي تتكلم انجليزي وتقول ده ممكن يستخدم كاسم عالم لان هي اصلا مش كلمة انجليزية دي متاخدة من اليوناني نص كتابي وبقى ده متعارف لما تقول يبقى انت بتقول الكتاب
انت بتقصد انهي كتاب اللي هو كتب اليهود والنصارى؟ مجموع العهدين القديم والجديد. فيه بعض الناس بيصمموا ان كتب النصارى المقدسة مجموع العهدين القديم والجديد يتقال عنهم بايبل. ده البايبل ، ونبقى نستخدم الكلمة بالعربي. ده نص في البايبن ، ده ده بيستشهد من البايبن. كده
نتكلم بالعربي نقول عن كتابهم البايبل. لكن النصارى العرب ما بيستخدموش الكلمة دي. نادرا مع ان في بعض المسيحيين العرب اه بيقولوا دراسات يعني دراسات عن الكتاب المقدس. اللي هو كتب النصارى المقدسة مجموع العهد القديم والجديد. لكن اغلب العرب بيستخدموا عبارة الكتاب
تاب المقدس في بعض الناس بيعترض وبيقول لك لأ احنا ما ينفعش نستخدم الكتاب المقدس احنا ما بنقدسوش. طب وهو يعني لما المسيحي بيقول هو كده يعني يهينه ولا بينزع عنه صفة القداسة ولا هو لازم يقول هو بيختصر هو بيشير لكتاب عشان في النهاية هنلاقي في المقابل ان واحد غير
مسلم هيقول لك انا ما بسميهوش القرآن الكريم. انا هسميه القرآن اصل انا ما بكرموش ولا بمجده. خلاص يعني احنا هنتكلم عن كتب النصارى المقدسة مجموع العالم الدين القديم والجديد هنسميه البايبل هنسميه الكتاب المقدس اصل صعب جدا ان احنا بالعربي نسميه الكتاب. خلاص سميه البايبل ، لكن مش حابب ان حد
يظن ان لما حد يقول الكتاب المقدس ان هو بيقدسه. ده مجرد اسم. اسم علم لما باستخدمه اشارة الى كيان معين. بغض بغض النظر عن اعتقادي فيه. التقسيمات بقى اللي ذكرها الشيخ اللي هي تقسيمات العهد القديم وتقسيمات العهد الجديد دي مش تقسيمات يعني متعارف عليها حاليا
لان في فرق كبير قوي ما بين لما باجي اتكلم عن مشكلة قانون الكتاب المقدس اللي اتكلمنا عنها قبل كده وتقسيم اسفار الكتاب المقدم بس. يعني ايه الكلام ده ؟ احنا قلنا قبل كده ان عبارة قانون الكتاب المقدس
مضاف ومضاف اليه. قانون العهد الجديد. قانون العهد القديم معناه ايه؟ قانون الكتاب المقدس يعني قائمة الاسفار المقدسة التي يجب ان تندرج تحت اسم الكتاب المقدس كذلك قانون العهد الجديد قائمة الكتب المقدسة اللي مفروض تندرج تحت عنوان العهد الجديد. قانون العهد القديم قائمة الكتب المقدسة التي يجب ان
تندرج تحت عنوان العهد القديم. كويس؟ لما باجي اتكلم بقى عن مشكلة قانون الكتاب المقدس وان كان فيه خلاف طوال التاريخ سواء ما بين اليهود او ما بين النصارى فيما يخص تحديد ما هي اسفارهم المقدسة دي قضية وان انا اقول ان المسيحيين اللي بيؤمنوا
الكتاب المقدس او اللي هو متكون من عهد قديم وعهد جديد. وبعدين العهد القديم هم بيقسموه اقسام والعهد الجديد بيقسموه اقسام دي قضية تانية خالص فهنا كأن الشيخ خلط ما بين التعريف بالكتاب كاسماء واقسام وتفريعات ومحتويات والموقف الاكاديمي
او موقف العلماء على مر التاريخ فيما يخص مشكلة قانون الكتاب المقدس احنا قلنا قبل كده فيما يخص قانون الكتاب المقدس موقف العلماء تجاه الاسفار موقف من اربعة. اولا ابتداء يا اما العالم يعرف الكتاب يا اما ما يعرفوش. لو ما يعرفوش خلاص ده موقف
طب لو يعرفوا فيه موقف من تلاتة يبقى اجمالا هم اربعة. لو يعرفوا فيه موقف من تلاتة الموقف الاول انه يقبل السفر. الموقف انه يرفض السفر. الموقف الثالث انه يضع الصفر في قائمة الاسفار المشكوك فيها او اللي حواليها خلاف ونزاع. فممكن
في الاخر يقبل الصفر على مضض او يرفض الصفر على مضض لكن هو حطه في خانة ان ده صفر حوالين النزاع اصلا وخلاف. يبقى في النهاية في ما يخص قائمة اسفار الكتاب المقدس هنلاقي موقف من الاربعة. يا اما الشخص التاريخي ده واحد من اباء الكنيسة الاوائل او سواء
طائفة يهودية او طائفة مسيحية او ايا كان. يا اما هيكون يعرف الكتاب يا اما ما يعرفوش. لو يعرفوا يا اما بيقبلوا يا اما بيرفضوا يا اما حطه في قايمة الاسفار المتنازع عليها. فدي التقسيمات المتعلقة به مشكلة قانون الكتاب المقدس
هندخل في النقطة دي بعدين طب بالنسبة لتقسيم المحتوى دي صورة دراسية ده الكتاب المقدس او البايبل بينقسم للعهد قديم او العهد العتيق والعهد الجديد. مجموع الاتنين هو البايبل او الكتاب المقدس. لما نيجي نشوف من وجهة نظر مسيحية
ما دام بنتكلم عن البايبل او الكتاب المقدس المسيحيين فيه عندهم حد ادنى من الاسفار. فده بيدخلنا في مشكلة القانون. الصورة دي عرضناها قبل كده. ده او الكتاب المقدس هل فيه كتاب مقدس واحد معترف به عند كل الكنايس؟ لأ. كل كنيسة لها البايبل بتاعها. والبايبل ده لما تيجي تشوفه بقى عهد
قديم وعهد جديد هتلاقي ان في عدد اسفار معينة في العهد القديم وعدد اسفار معينة في العهد الجديد. الكنيسة البروتستانتية بتمثل الحد الادنى من من وجهة نظر مسيحية. الكتاب المقدس عندهم كم؟ ستة وستين صفر. طب ستة وستين صفر ده لما بنيجي نقسمه لعهد قديم وعهد جديد
في ايه ؟ هنلاقي ان في تسعة وتلاتين صفر في العهد القديم وسبعة وعشرين صفر في العهد الجديد. يبقى ده الحد الادنى من وجهة نظر مسيحية مستقرة الان. طبعا الموقف كان مختلف زمان بس دي مش قضيتنا دلوقت. دلوقتي اهم تلات طوايف كبرى الارثوذكس والكاثوليك
ستاند وعملت فيديو قبل كده اتكلمنا فيه عن الارثوذكس والكاثوليك والبروتوستانت واهم الخلافات ما بينهم ساضع اللينكات تحت في الوصف. البروتستانت بيمسل الحد الادنى يبقى كتابهم المقدس ستة وستين صفر في العهد القديم هنلاقي تسعة وتلاتين صفر في العهد الجديد هنلاقي سبعة وعشرين صفر. صفر يعني كتاب بسيطة
كويس. طب الطوايف التانية هنلاقي ان الكاثوليك عندهم تلاتة وسبعين صفر. لما نيجي نقسمهم عهد جديد وعهد قديم هنلاقي ان العهد القديم عندهم تسعة وتلاتين زائد سبعة وفي العهد الجديد هم نفس السبعة وعشرين. السبعة دول بيتسموا الاسفار القانونية الثانية. يبقى
الموقف ده الغلاف ده بيرمز الكتاب المقدس البوتستانتي اللي هو ستة وستين صفر. الكاثوليك ما بيؤمنش بستة وستين بيؤمنوا بتلاتة باين. يبقى هم بيزودوا على الستة وستين سبع اصفار تانيين. طب السبعة دول مكانهم فين؟ مكانهم في العهد القديم. لان العهد الجديد واحد ما بين
الارثوذكس والكاثوليك والبروتستانت سبعة وعشرين صفر. طب السبعة دول الزيادة اللي في العهد القديم اسمهم الاسفار القانونية السانية. دي اهم ومات دلوقت البروتستانت ستة وستين الحد الادنى. الكاثوليك تلاتة وسبعين لان هم بيزودوا الاسفار القانونية التانية في العهد القديم. مقابل ارثوزكس
ما لهمش موقف محدد. فيه منهم اللي بيقبل اللي عليه البروتستانت ستة وستين كتاب بس. وفيه اللي بيقبل اللي عليه الكاثوليك. تلاتة وسبعين صفر طيب من وجهة نظر مسيحية كمحتوى الكتاب المقدس. العهد القديم بيتقسم لايه ؟ والعهد الجديد بيتقسم لايه ؟ قال لك العهد
القديم. اهم حاجة فيه التوراة. توراة موسى اسفار موسى الخمسة. والتوراة دي عبارة عن ايه؟ عبارة عن خمس اصفار اللي هم التكوين بالترتيب ده. التكوين الخروج اللاويين العدد التثنية. الخمس اصفار دول مع بعض اسمهم التوراة. يبقى
توراة جزء من العهد القديم. طيب خلي بالك ان ممكن مجازا يتقال ان التوراة هي العهد القديم. لكن حقيقة لأ التوراة جزء من العهد القديم. قسم من اقسام العهد القديم. التوراة هي اسفار موسى الخمسة هي التكوين والخروج واللاويين
العدد والتسنية. طب وايه بقى التقسيمات التانية ؟ قال لك بعد التوراة في حاجة اسمها الاسفار التاريخية. وايه الاسفار التاريخية دي ؟ من اول سفر يشوع ابن صراخ لغاية سفر استر. ففيه يسوع والقداة وراعوس وبعدين صموئيل الاول والتاني والملوك الاول والتاني
الايام الاول والتاني وبعدين عزرا ونحمي يا وقسطة. طب ايه الاسفار دي اللي انا حاططها في فرع لوحده؟ دي الاسفار القانونية التانية السبعة زيادة اللي الكاثوليك بيقبلوها فوق الستة وستين صفر. فيه منهم جزء في الاسفار التاريخية. اللي هم طوبيا ويهودات والنكابيين الاول والتاني
طب يبقى لغاية دلوقتي في عندنا العهد القديم بينقسم للتوراة اسفار موسى الخمسة والاصفار التاريخية وعددهم كبير. اللي باللون ده هو اللي موجود في كتاب البروتستانت والكاثوليك بيزودوا عليهم دول. طب وبعدين في ايه بعد الاسفار التاريخية؟ في اسفار الحكمة والشعر او
الحكمية والشعرية. سفر ايوب والمزامير والامثال والجامعة ونشيد الانشاد. وبالمناسبة سفر المزامير مين والنصارى يعني بيقولوا ده الزبور. او مزامير داوود. مع الاخذ في الاعتبار ان سفر المزامير مش كله منسوب لسيدنا داوود
فصعب ان احنا نقول ان هو ده الكتاب اللي ربنا انزله على سيدنا داوود لأ هي فيها كل المزامير بعضها منسوب لسيدنا داوود عليه السلام بعضها منسوب لغيره. طيب ابقوا ايه اللي باللون الغامق ده؟ دول صفرين كمان من الاسفار القانونية التانية لكن بيتحطوا تحت قسم الحكمة والشعر. يبقى لغاية دلوقتي
واحد اتنين تلاتة اربعة خمسة ستة وادي السابع. دول اسفار القانونية التانية. حلو. يبقى العهد القديم منقسم للتوراة اصفار مسلخ الاسفار التاريخية اسفار الحكمة والشعر او الحكمية والشعرية وايه كمان؟ فيه بقى الاسفار النبوية والاصفار النبوية متأسفة
سمة لاسفار الانبياء الكبار واسفار الانبياء الصغار. اسفار الانبياء الصغار دول اتناشر واحد. واسفار الانبياء الكبار اشعيا وارميا راسي ارميا وحزقيال ودانيال وزيادة عليهم باروخ من الاسفار القانونية التانية. الانبياء الصغار اتناشر صفر اتناشر نبي. هو سعيه
العموس عبيدية يونان ميخا ناحوم حبقوق صفانيا حج جاي او حجي وزكريا وملاخ. يبقى التقسيم ده كتقسيم محتوى حسب وجهة النظر المسيحية. طب وحسب وجهة النظر اليهودية ايه الفرق يعني؟ اول حاجة لازم نأكد عليها هي ان بالنسبة للنصارى وجهة
المسيحية في كتب العهد القديم قلنا ان الحد الادنى من اسفار العهد القديم تسعة وتلاتين صفر. ما فيش مسيحي المفترض انه بيقبل من من كتب اليهود اقل من تسعة وتلاتين. طيب بالنسبة لليهود وموقفهم من الكتب المقدسة؟ قال لك لأ. اليهود طوايف
فيه منهم اللي بيقبل التسعة وتلاتين صفر دول وفيه منهم اللي بيقبل اقل وفيه منهم اللي بيقبل اكتر. طيب لو بصينا على الصورة دي هنلاقي ان ده وصف لمشكلة القانون باختصار وبصينا عليه قبل كده. الكتاب المقدس ده متقسم لعهدين القديم والجديد. طب بالنسبة للعهد القديم؟ كتب اليهود
من وجهة نظر يهودية قال لك والله فيه خلاف ما بين اليهود حول عدد الكتب المقدسة اليهودية. فيه يهود اسمهم اليهود العبرانيين او اليهود الارسوزوكس اليهود اللي هم اغلب اليهود غالبا لو قابلت اي يهودي هيكون من دول. ده بيقبل كم سفر؟ قال لك بيقبل تسعة وتلاتين صفر. والكتاب
بتاعه ما بيسمهوش العهد القديم. اليهودي يرفض هذه التسمية. بيرفض ان كتبه المقدسة تتسمى العهد القديم. امال هو بيسميها ايه بيسميها تناخ. تناخ. وهذه كلمة مكونة من تلات حروف عبرية. كل حرف بيمثل الحرف الاول من اسم القسم
يعني اليهودي العبراني ده بيقسم كتابه تلات اقسام. القسم الاول تراه توراة فبياخد منها اول حرف الته وبعدين نافيين كتب الانبياء فبياخد منها حرف النون وبعدين كي تو فيم الكتابات الاخرى والكاف
لما بتيجي في اخر الكلمة في العبري بتتقلب حرف خاء. فيبقى اليهودي العبراني ده بيسمي كتابه تناخ تناخ. واسم تناخ ده بيعبر عن التلات اقسام الحرف الاول من كل قسم تراه نفيين كيتوفين توراة التوراة اصفار موسى الخمسة نفيين
الكتابات النبوية وكيتوفين الكتابات الاخرى. طيب التناخ ده عدد اصفاره قد ايه ؟ قال لك والله حسب التقسيمة. فيه تقسيمة يهودية عبرانية وفي تقسيمة بتاعة يهود الشتات اللي النصارى اتبنوه فيبقى تقسيم يهود الشتات هيبقى تسعة وتلاتين صفر
تقسيم اليهود العبرانيين هيبقى اتنين وعشرين صفر. ازاي العدد بيختلف؟ اصل اليهود العبرانيين حسب التقسيم اليهودي العبراني بيضم بعض الاصفار لبعض. يعني ايه؟ يعني على سبيل المثال. في القسم التاريخي ده فيه الصموئيل الاول والتاني والملوك الاول والتاني والاخبار الاول والتاني
بالتقسيم العبراني لأ ده الاتنين دول كتاب واحد والاتنين دول كتاب واحد والاتنين دول كتاب واحد. طب بالنسبة لاسفار الانبياء الصغار الاتناشر شاردون مع بعض هنجمعهم كلهم في كتاب واحد
بانها اسفار حجمها صغير وهكذا. في بعض الاسفار بدل ما هو مفرطهم بيحسبهم كتاب واحد فعلشان كده عند اليهود العبرانيين عدد الكتب اتنين وعشرين لكن هم هم التسعة وتلاتين اللي البروتستانت بيقبلوهم. يبقى علشان الصورة تبقى
واضحة. بالنسبة للتقسيم المسيحي للكتب اليهودية المقدسة بيقسموها التوراة اسفار موسى الخمسة والاصفار التاريخية الاسفار الحكمية والشعرية واسفار الانبياء الكبار واسفار الانبياء الصغار. بالنسبة لليهود هم ما بيسموش كتابهم المقدس العهد القديم. بيسموه
تناخ. فهنا ادي تناخ. التاء من تراه والنون من نفيين والكاف من كيتوفين. لكن لما بتيجي في اخر الكلمة بتتنطق خاء. فيبقى تنخ. التراب ده عبارة عن ايه ؟ كلمة تراه معناها الشريعة او الناموس
بل تراه هي اللي فيها اصفار موسى الخمسة. والنفيين اصفار الانبياء وبعدين في الكيتوفين. الكتابات الاخرى دي اللي فيها بقى والامسال وايوب وراعوس ونشيد الانشاد وهكذا. ان شاء الله هحول الرسمة دي
رسمة تانية بالعربي توضيحية. غير كده فيما يخص وجهة نظر اليهود في كتبهم المقدسة قلنا في اليهود العبرانيين. تسعة وتلاتين صفر حسب تقسيم المسيحي او اتنين وعشرين حسب التقسيم اليهودي العبراني. طب فيه يهود تانيين اسمهم اليهود السامريين. دول ما بيقبلوش غير التوراة
موسى الخمسة فيبقى كتابهم المقدس ما اسموش تناخ. اليهود السمريين كتابهم المقدس ما اسموش تناخ. التناخ ده اليهود العبرانيين هم اللي بيسموه تناخ. لانه تراه ونفيين وكيتوفين. لكن اليهود السامريين بيرفضوا النفيين
فودو الكيتوفين ما بيقبلوش غير التوراة. فيبقى كتابهم هو التوراة. التوراة. اصفار موسى الخمسة. في بقى اليهود التانيين اللي بنسميهم يهود الشتات اللي بيتبنوا حاجة اسمها الترجمة السبعينية اليونانية. الترجمة السبعينية اليونانية دي اتكلمنا عنها بالتفصيل واحط آآ لينك عنه تحت في الوصف. لكن اختصار
في وقت من الاوقات في القرن التالت قبل الميلاد. اليهود وجدوا الحاجة ان هم يترجموا كتبهم المقدسة من اللغة العبرية الى اللغة اليونانية. لان اللغة اليونانية ليه بقت هي اللغة العالمية فالمفروض ان مجموعة من اليهود بدأوا يترجموا ابتداء من اسفار موسى الخمسة لغاية بقى ما ترجموا كل الاصفار
اللي عندهم كل اسفارهم المقدسة من العبري لليوناني. الغريبة ان احنا لما نيجي بقى دلوقتي نبص على الترجمة السبعينية اليونانية هنلاقي ان الترجمة السبعينية اليونانية فيها بعض الاسفار باللغة اليونانية لكن احنا مش لاقيين اصلها العبري. الاصفار دي جت منين؟ هي غير موجودة حاليا
كان فيه تراث اليهود العبري فيبقى بالتالي فجأة وجدنا ان الكتاب المقدس اليهودي اللي باليوناني عدد الاسفار فيه زيادة عن بالكتاب المقدس اليهودي اللي باللغة العبرية. ودي مشكلة مشهورة جدا ومعروفة. النصارى تبنوا الكتاب المقدس اليهودي اللي باللغة اليونانية
فبقى عندهم عدد اسفار ازيد مش بس تسعة وتلاتين لأ ده فيه تسعة وتلاتين لاقيين اصلهم العبري وفي بقى اتناشر صفر بحالهم لاقينها في الترجمة السبعينية اليونانية مش لاقيين اصلها العبء. الاتناشر صفر دول هم اللي بيخلوا الكتاب الحبشي واحد وتمانين والكتاب بتاع
الكنيسة الارثوذكسية الشرقية سبعة وستين وبيخلي كتاب الكاثوليك تلاتة وسبعين. يبقى الكاثوليك بياخده ايه؟ سبعة من اصل زيادة في الترجمة السبعينية اليونانية مش لاقيينها في الاصل العلمي. لغاية هنا احنا فهمنا العهد القديم من وجهة نظر مسيحية
الكتب المقدسة اليهودية من وجهة نظر يهودية. مش عايز اكرر كتير لكن انا في حاجات قاصد ان انا اكررها علشان يمكن دي اول مرة تسمع فيها هزه المعلومات فتترسخ عندك. طب بالنسبة بقى للقسم التاني بتاع الكتاب المقدس بتاع البايبل اللي هو العهد الجديد اللي هي الكتب المقدسة التراث المسيحي اللي
بعد رفع المسيح عليه السلام للسما. قال لك والله القسم ده حسب المسيحيين. بينقسم للاتي. اول حاجة الاناجيل. فالنصارى عندهم انا جيل مش انجيل واحد. انا جيل اربعة اناجيل. وهم طبعا معروفين متى ومرقص ولوقا ويوحنا. وانا اتكلم عنهم
بالتفصيل فيما بعد طب بعد الاناجيل في عندك اعمال الرسل وده قسم تاريخي وهو سفر بمفرده اسمه اعمال الرسل. فكان ممكن يعني نحط كده تاريخ وطالع منه صفر واحد عمل لكن لأ هو الاناجيل الاربعة واعمال الرسل. طيب وايه كمان ؟ فيه بقى مجموعة رسائل ونقسمها لقسمين
رسايل بولس ورسايل كاثوليكية او رسايل عامة. وفي الاخر خالص رؤيا يوحنا اللاهوتي. سفر رؤيوي او سفر نبوي. يبقى العهد اناجيل اعمال رسائل رؤية. والرسائل قسمين. رسايل بولس ورسايل العمد. النصارى
الزلم بيطلقوا على كتب العهد الجديد الانجيل. وبيستخدموا كلمة انجيل بمعناها اللغوي عندهم. المفروض ان كلمة انجيل هم بيقولوا انها من اصل كلمة يونانية يو انجليون ويو انجليون معناها بشارة مفرحة بشارة خبر سار
سارة فيبقى ده كتاب الانجيل بمعنى هذا الكتاب الذي يحوي البشارة والاخبار السارة. طب ايه هي البشارة او الاخبار السارة ان المسيح اتصلب ومات وامن الاموات عشان احنا ندخل الجنة. التبشير بالمسيحية. ده المعنى. طبعا باكد مرة تانية ان المسلمين بيؤمنوا ان الله عز وجل انزل على
عليه السلام كتابا اسمه الانجيل. فيه بعض الناس بيقول لك ازاي يبقى اسمه الانجيل وهو من اصل يوناني مش من اصل سامي للغات السامية المسيح عليه السلام في الغالب كان بيتكلم اللغة الارامية لغة رجل الشارع دي اللغة العامية. وكان بيتكلم اللغة العبرية. لغة العلماء لغة الكهنة
رامي او العبري لغات من العائلة السامية زي اللغة العربية. لكن احنا بنعرف ان اليهود تأثروا شديدا جدا باللغة اليونانية. فعادي جدا ان هم يتبنوا كلمات لو كانت بالفعل كلمة انجيل من اصل يوناني مش من اصل سامي. لكن فيه بعض الناس بتقول لأ ان كلمة انجيل من اصل سامي من اصل
من اصل لغة سامية وهي من اصل الانجلاء. يعني ان الشيء ينكشف ويظهر ويصبح يعني باين. فيبقى المسيح جه بالكتاب اللي اسمه الانجيل والانجيل من اصل الانجلاء يعني هو وضح لهم حقائق كانت غايبة عنهم
وده ينطبق تماما على رسالة المسيح عليه السلام. او حتى ما فيش مشكلة ان اليهود العبرانيين او اليهود تبنوا بعض الكلمات اللي من اصل هم متأثرين باللغة اليونانية من القرن التالت قبل الميلاد. وكل منطقة الحوض البحر الابيض المتوسط كانت متأثرة تماما باللغة اليونانية
ما فيش اي مشكلة. فعادي جدا ان المسيح يبقى من الشرق الاوسط يبقى من فلسطين. ويبقى كتابه اسمه الانجيل. اللي مش من اصل سامي. هم كانوا متأثرين الترمبي ده من زمان. فيبقى لما النصارى بيستخدموا كلمة انجيل للاشارة لكتبهم المقدسة العهد الجديد الكتب المسيحية اللي اتكتبت
بعد رفع المسيح عليه السلام ما بيقصدوش ابدا كتاب نزل على المسيح عليه السلام. بل انهم بيصرحوا ان المسيح ما كتبش كتب وما نزلش عليه كتب وان ايام المسيح ما كانش فيه غير كتب اليهود المقدسة. يبقى بعد الاناجيل الاربعة في اعمال الرسل وبعد اعمال الرسل في الرسايل الرسايل اولها رسايل بولس
بينسبوا له بشكل تقليدي اربع رسايل. لكن العلماء حاليا بيقولوا ان في سبعة منهم ممكن فعلا بولس يكون كتبهم وفي تلاتة مشكوك فيهم ممكن يكون كتبهم بولس ممكن ما يكونش كتبهم وفيه تلاتة غالبا بولس ما كتبهمش دول ناس متأخرين تلاميز لبولس هم اللي
كتبوها ونسبوها له والعبرانيين اصلا فيها شك يعني غالبا غالبا بولس ما كتبش العبرانيين لكن في بعض المسيحيين قالوا ان بولس هو اللي كتب العبرانيين فهي بتتحط يعني في الاخر خالص
بعض رسايل بولس في الرسايل العامة او الرسايل الكاثوليكية وكاثوليك يعني عامة عامة يعني ايه؟ يعني يعني عموم مسيحيين عموم المؤمنين هو ده اللي مقصود يعني. فالرسايل الكاثوليكية او الرسايل العامة دي في تلاتة منسوبين ليوحنا واتنين لبطرس وواحد ليعقوب
يهوزا وفي الاخر في سفر رؤيوي او نبوي اسمه رؤيا يوحنا اللاهوت. كده احنا عرفنا ايه يعني ايه الكتاب المقدس؟ يعني ايه بايبل دي وجهة نظر مسيحية تتقسم قسمين عهد قديم وعهد جديد من وجهة نظر مسيحية العهد القديم ينقسم لكذا والعهد الجديد بينقسم لكذا. طب من وجهة
يهودية ما فيش حاجة اسمها بايبل ما فيش حاجة اسمها كتاب مقدس ما فيش حاجة اسمها عهد قديم. لو هو يهودي عبراني هيقول لك التناخ. وبيقسمه لتلاتة او انه من اليهود السامريين اللي مش بيقبل غير اسفار موسى الخمسة. او انه من يهود الشتات فهيبقى بيقبل نفس العهد القديم اللي
الكاثوليك بيقبله. نرجع بقى تاني لكلام الشيخ رحمة الله الهندي. هنا هو بيقول سم ينقسم كل من العهدين الى قسمين. قسم اتفق على صحته جمهور القدماء من المسيحيين وقسم اختلفوا فيه. هو هنا بيقصد ايه بقى ؟ بيقصد مشكلة قانون الكتاب المقدس من ناحية قانون العهد القديم من ناحية
هل هنقبل الاسفار القانونية التانية ولا لأ ؟ فهنا بيقول لك ايه ؟ القسم الاول من العهد العتيق او العهد القديم. اما القسم الاول من العهد العتيق ثمانية وثلاثون كتابا. لأ ده غلط. هم تسعة وتلاتين والمحقق ادرك ان الشيخ رحمة الله الهندي اسقط سفر استر. هو طبعا
تاريخيا اه بالفعل في بعض الاباء ما كانوش بيقبلوا سفر استر. ضمن العهد العتيق او العهد القديم. لكن حاليا الموقف اللي عليه والكاثوليك والبروتستانت اكبر كنايس مسيحية في العالم ان العهد القديم الحد الادنى تسعة وتلاتين صفر. اصفار موسى الخمسة الاصفار التاريخية
الحكمية والشعرية الانبياء الكبار والانبياء الصغار دول تسعة وتلاتين صفر. من ضمنهم صفر استر اللي من ضمن الكتب التاريخية فهنا قال لك اول جزء اللي هو التوراة اسفار موسى الخمسة سفر التكوين ويسمى سفر الخليقة ما فيش مشكلة. سفر الخروج الاحبار الاحبار او اللاويين
وصفر العدد والتسنية. مجموع هذه الكتب الخمسة يسمى بالتوراة. كويس. وهو لفظ عبراني بمعنى التعليم والشريعة. تراه يعني الشريعة وقد يطلق ذلك اللفظ على مجموع كتب العهد العتيق مجازا. كويس. بعد التوراة في ايه ؟ حسب التقسيم المسيحي للاسفار. يبقى الكتب التاريخية
الكتب التاريخية بتبتدي بيشوع ابن نون او يوشع ابن نون. القضارة عوث صموئيل الاول والتاني. الملوك الاول والتاني اخبار الايام الاول والتاني. في هنا صفر الاول عزرا والسفر الثاني لعزرا ويسمى نحميا. دي طريقة تسمية موجودة. لكن حاليا لو بصيت في اي فهرس للعهد القديم
تلاقي عزرا ونحمي في الترجمة السبعينية اليونانية بنلاقي ان في عزرا الاول وعزرا التاني وعزرا التالت وعزرا الرابع لكن النصارى ما بيقبلوش غير ايه؟ عزرا الاول والتاني اللي هو عزرا ونحمي. نحمي ده كان تلميز عزرة يعني او كان معه ايا كان. هنا المفروض بعد نحميها في
هو ما وضعوش اللي هو اخر سفر من الاسفار التاريخية. طب وبعد كده في بقى اسفار الحكمة والشعر ايوب والزبور والامثال والجامعة ونشيد الانشاد. دول اسفار الحكمة والشعر. وبعدين الاسفار الانبياء الكبار قشع يا وارميا ومراسي ارميا. لو انت حابب تقرأ يعني
اللي هو كان يعني تعليقات المحقق ما علينا. وبعدين حزقيال ودانيال دول الانبياء الكبار. بعد كده في الانبياء الصغار اتناشر واحد واحد اتنين تلاتة اربعة خمسة ستة سبعة تمانية تسعة عشرة حداشر اتناشر. خوشع يوئيل عاموس عبيدية يونان ميخا ناحوم حبقوق صفانيا حجي
زكريا ملاخي وكان ملاخي النبي قبل ميلاد المسيح عليهم السلام بنحو اربعة مائة وعشرين سنة. طبعا هو لما بيتعامل مع ملاخيا ما علينا. اليهود بيقولوا ده نبي منخي نبي ماشي. هنا الشيخ رحمة الله الهندي بيقول لك ايه. وهذه الكتب الثمانية والثلاثون وفي في الهامش. لم يذكر المؤلف صفر استر في تعداد الاسفار
متفق عليها وهو السفر السابع عشر من اسفار العهد القديم بعد سفر نحمي يعني هو السفر اللي بعد نحمي وقبل سفر ايوب وجعلوا ضمن القسم الثاني المختلف فيه الخلاصة زي ما قلت
المسيحيين دلوقتي متفقين على ان سفر استر ضمن الكتاب المقدس للعهد القديم. فيبقى العهد القديم الحد الادنى تسعة وتلاتين صفر. كويس. هنا بيقول لك بقى اه المفروض التسعة وتلاتين صفر دول كانت مسلمة عند جمهور القدماء من المسيحيين؟ لأ. غلط. اومال ايه ؟ اصل جمهور القدماء من المسيحين
غير المسيحيين الحاليين المعاصرين. ده بالعكس ده جمهور القدماء من المسيحيين كانوا مختلفين حول العهد القديم والعهد الجديد لكن احنا نقدر نقول بثقة زي ما قلت قبل كده وباكرر التسعة وتلاتين كتاب مسلمة عند جمهور
مسيحيين المعاصرين ارثوذكس وكاثوليك وبروتستانت. دخل بقى هو برضه في مشكلة قانون الكتاب المقدس قانون العهد القديم في اللي ما بين طوايف اليهود حول كتبهم المقدسة. فزي ما قلنا في اليهود العبرانيين. وفي اليهود السامريين وفي يهود الشتات. احنا قلنا ان اليهود
عبرانيين هم اللي بيقبلوا التسعة وتلاتين صفر وساعات بيقسموا التسعة وتلاتين لاتنين وعشرين بس لان هم بيضموا بعض الاصفار مع بعض. طب التانيين بقى قال لك والله في يهود اسمهم السامريين لا يسلمون منها الا سبعة كتب. وده غلط
السامريين ما بيقبلوش غير اسفار موسى الخمسة بس. فهنا بيقول لك الكتب الخمسة المنسوبة الى موسى عليه السلام وكتاب يوشع ابن نون وكتاب تقضاة وتخالف نسخة توراتهم نسخة توراة اليهود. اليهود السمريين كتابهم المقدس هو التوراة فقط
ممكن يكونوا بيقبلوا سفر يوشع والقضاة كاسفار تاريخية بيقبلوا المعلومات اللي فيها. لكن هي مش كتابات مقدسة. فيبقى اليهود العبرانين تسعة وتلاتين اليهود السامريين ما بيقبلوش غير اول خمسة بس من التسعة وتلاتين. طب يعني ايه تخالف نسخة تورتهم؟ نسخة توراة اليهود؟ ده امر معروف
لو اتكلمنا عن نص الكتب المقدسة اليهودية اللي من ضمنها التوراة. اصفار موسى الخمس. هنلاقي ان فيه مصادر مخطوطات قديمة لنص التوراة اصفار موسى الخمسة. هنلاقي فيه مخطوطات قمران البحر الميت. هنلاقي فيه مخطوطات وادي المربعات. هنلاقي فيه المخطوطات النص
سوري هنلاقي فيه مخطوطات الترجمة السبعينية هنلاقي فيه المخطوطات بتاعة التوراة السامرية. طب لو جينا نقارن التوراة السامرية بالنص الماسوني قل النص الماسوري هو نص الكتاب المقدس القياسي عند اليهود العبرانيين. يعني لما اليهود العبرانيين يفتحوا نص كتاب
مقدس علشان يقروا منه التناخ هيبقى نص مسولي بيرجع لتقليد مخطوطات اسمها مخطوطات النص المسئول. مخطوطات النص غير مخطوطات وادي قمران البحر الميت. قريبة جدا من مخطوطات وادي المربعات. مختلفة كثيرا عن مخطوطات التوراة السامية. لما نقارن المخطوطات
بتاعة التوراة السامرية بمخطوطات النص الماسوري هنلاقي الاف الاختلافات اليهود العبرانيين بيتهموا اليهود الساميين بالتحريف؟ احنا نسختنا هي الصح وانتم اللي حرفتوا واليهود السامريين بيتهموا اليهود العبرانيين بالتحريف احنا انا اللي صح وانتم اللي حرفنا. دخل بقى على القسم الثاني من العهد العتيق. اللي هي اختصارا الاسفار اللي حواليها خلاف. لكن احنا لو حطينا الخلاف اللي
ما بين اليهود العبرانيين واليهود السامريين يبقى ما فيش اتفاق غير على اسفار موسى الخمسة بالنسبة لليهود. فده الحد الادنى عند اليهود اصفار موسى الخمسة في اليهود العبرانيين بيزودوا عليهم ويهود الشتات بيزودوا كمان عليهم. فهنا قال لك بقى اما القسم الساني من العهد العتيق فتسعة كتب. اشمعنى تسعة؟ الواقع ان
احنا هنا بنتكلم عن الاسفار اللي بنلاقيها في الترجمة السبعينية اليونانية لكن مش لاقيين اصلها العبري. فيبقى الزيادة اللي موجود في الترجمة السبعينية اليونانية اللي مش لاقيينها في النص العبري. عددهم قد ايه كاصفار؟ هم اتناشر اتناشر كتاب. مش بس تسعة
بس سبعة. الكاثوليك بيقبله من الاتناشر دول سبعة. والسبعة دول بيتقال عنهم الاسفار القانونية الثانية. فيما يخص الاسفار الاغنية الثانية الكاثوليك بيقبلوا هذه الاسفار بشكل رسمي والبروتستانت بيرفضوا هذه الاسفار بشكل رسمي والارثوذكس وسط
ما بين الاتنين. في بعضهم بيقبل وفي بعضهم بيرفض. هنا هو بيقول لك تسعة. طب مين هم التسعة دول؟ كتاب استر. قلنا لأ كتاب استر ده هو ضمن التسعة وتلاتين وكل النصارى
دلوقتي بيقبلوها. طيب باروخ باروخ من الاسفار القانونية التانية. طب جزء من كتاب دانيال دا ما ينفعش نحطه كصفر لوحده. فيه بعض الاسفار لما نقارن نصها العبري بنصها اللي موجود في الترجمة السبعينية اليونانية بنلاقي ان نص الترجمة السبعينية اليونانية اطول بكتير. ودي من جملة
فؤاد. مش احنا قلنا ان فيه التوراة بتاعة اليهود العبرانيين اللي بيمثل نصها ايه ؟ النص الماسوري. مخطوطات النص الماسوري. طب التوراة بتاعة اليهود السامريين فيه عندهم مخطوطات التوراة السامرية. طب لما نقارن التوراة السامرية بالنص المسوري بنلاقي الاف الاختلافات. كذلك
لو قارنا النص اللي موجود في الترجمة السبعينية اليونانية سواء مع النص الماسوري او مع النص بتاعة مخطوطات التوراة السامرية او مخطوطات قمران البحر المائي. هنلاقي برضو الاف الاختلافات. لكن من ابرز الاختلافات زي ما قلنا ان في اسفار كاملة موجودة في الترجمة السبعينية اليونانية مش
موجودة في العهد القديم العبري في بقى اسفار حجمها اكبر في الترجمة السبعينية اليونانية وحجمها اقل بكتير في النص العبري. من ضمنهم دانيال فيه اصحاحات او فصول زيادة في الترجمة السبعينية مش موجودة في النص العلمي. فوبيا ويهودات ويزدام ويزدام ايدي صفر
حكمة هنا كاتب اي الحكمة وكتاب اكليسيا ستيكس ايه كلاسيا استيكس ده! كاتب اي شيوع من الصراخ وكتاب المكابيين الاول والثاني السبع اصفار اللي هي الاسفار القانونية التانية اللي الكاثوليك بيقبلوها بشكل رسمي والبروتستانت بيرفضوها بشكل رسمي باروخ طوبيا يهودات الحكمة يشوع النصاب
المكابيين الاول والتاني. وقلنا ان السبعة دول جوز من الاتناشر صفر اللي موجودين في الترجمة السبعينية اليونانية ومش لاقيين اصلا اطلع العبري. وخلي بالك القضية مش كتاب استر. لأ احنا قلنا سفر استر. اليهود العبرانيين بيقبلوها الارسوزوكس والكاثوليك والبروتستان بيقبلوها ضمن
تسعة وتلاتين كتاب. لكن زي ما في جزء زيادة في دانيال في جزء زيادة في است. هنا دخل في القسم الاول من العهد الجديد. واما القسم من العهد الجديد فعشرون كتابا. لأ العهد الجديد عند الغالبية العظمى من النصارى. عند اشهر واكبر الكنايس المسيحية
نصرانية الارثوذكس والكاثوليك والبروتستانت سبعة وعشرين كتاب. يبقى مش عشرين سبعة وعشرين. اه هو فيه سبعة كان عليهم خلاف زمان دلوقتي لأ في اول قسم زي ما قلنا الاناجيل اربعة. متى ومرقص لوقا ويوحنا. يقال لهذه الاربعة الاناجيل الاربعة ولفظ الانجيل مختص بكتب هؤلاء
اربعة وقد يطلق مجازا الانجيل مختص لهؤلاء الاربعة وقد يطلق مجازا على مجموع كتب العهد الجديد. ان العهد الجديد لما بيتبعوه لوحده خدوه يقوموا كاتبين عليه ايه؟ الانجيل. حابب بس بالمناسبة علشان ما انساش حارض عليكم بعض الاغلفة. علشان تشوفوا التقسيمات عاملة ازاي. دي نسخة كتاب مقدس
قديمة مكتوب عليها الكتب المقدسة وهي كتب العهد العتيق والعهد الجديد. فكانوا بيستخدموا العهد العتيق زمان. دي برضو نسخة قيمة كتاب العهد الجديد يعني انجيل المقدس او الانجيل المقدس لربنا يسوع المسيح. دي نسخة للعهد الجديد بس فمكتوب
الانجيل العهد الجديد. دي برضو نسخة تانية لكن دي العهد الجديد فقط. فساعات يقوم عامل لك ايه؟ الكتاب المقدس العهد الجديد. يبقى عشان تفهم ان ده جزء من الكتاب المقدس اللي هو العهد الجديد. طب والعهد الجديد ده متقسم لايه؟ الانجيل اللي هم الاناجيل اربعة واعمال الرسل
والرسائل والرؤيا زي ما قلنا. دي برضو نسخة عهد جديد مكتوب عليها ايه ؟ الانجيل العهد الجديد. دي برضو نسخة تانية مكتوب هنا الكتاب بالمقدس العهد القديم. يبقى ده جزء من الكتاب المقدس اللي هو العهد القديم. ومتقسم لايه؟ كتب الشريعة اللي هي التوراة كلمة توراة مع
شريعة وكتب التاريخ الاسفار التاريخية وكتب الانبياء الاسفار النبوية الكبار والصغار وكتب الحكمة. والمفروض ان كتب الحكمة قبل كتب الانبياء ما علينا. ده غلاف نسخة الكتاب المقدس تفهم ان ده العهدين القديم والجديد. هنا مكتوب ايه؟ دي نسخة الكتاب المقدس. ماشي اي
كتب العهد القديم والعهد الجديد. وايه كمان؟ معي الكتب اليونانية من الترجمة السبعينية. اللي هي الاسفار القانونية التانية. لان ممكن يكون الكتاب المقدس بس عهد قديم وعهد جديد من غير الكتب اليونانية يبقى ايه؟ يبقى تسعة وتلاتين في العهد القديم وسبعة وعشرين في العهد الجديد. شف هنا دي نسخة
الكتاب المقدس الاسفار القانونية التي حذفها البروتستانت اللي هي الاسفار القانونية التانية. دي برضو الاسفار القانونية التانية الكتب اليونانية من الترجمة السبعينية. هنا مكتوب ايه؟ الكتاب المقدس بعهديه القديم والجديد. ما دام كاتب الكتاب المقدس كده يبقى ده العهدين. وده برضو الكتاب
تاب المقدس يبقى ده العهدين القديم والجديد. دي نسخة التوراة السامرية. اصفار موسى الخامسة حسب النص اللي موجود في مخطوطات التوراة السامرية نرجع تاني بقى لكلام الشيخ رحمة الله الهندي فبيقول اه ممكن الانجيل يتقال عن العهد الجديد. مجازا هذا اللفظ معرب كان في الاصل اليوناني انجليون
يو انجليون بمعنى البشارة والتعليم. البشارة البشارة زي ما شرحنا طيب بعد كده في ايه؟ كتاب اعمال الحواريين الصفر التاريخي اللي هو اعمال الرسل. وبعدين الرسايل متقسمة لقسمين رسايل بولن
والرسائل العامة. فادي رسالة بولس الى اهل روميا الى كورينتوس. والثانية لكورينتوس وغلاطيا. وبعدين افسيس وفيليبي وكلوسي وتسالونيك الاولى والتانية والتيموساوس الاولى والتانية وتيتوس وفيلمون في العبرانيين مش حاططها هنا وبعدين الرسالة الاولى لبطرس الرسالة الاولى ليوحنا سوى بعض الفقر
خلاص يعني ما علينا. مرة تانية باكد على ان هنا الشيخ خلط للاسف ما بين مشكلة قانونية والوصف الايماني لتقسيم الاصفار هنا بيقول لك القسم الثاني من العهد الجديد. واما القسم الثاني من العهد الجديد فسبعة كتب وبعض الفقرات من الرسالة الاولى. ما علينا سيبك من حتة بعض الفقرات
لان الكتاب المقدس لما نيجي نقارن الترجمات ما بينها وما بين بعض هنلاقي مئات الفقرات اللي عليها خلاف مش بس في رسالة يوحنا الاولى يعني. هنا قال لك الرسالة الى العبرانيين وبطرس التانية ويوحنا التانية والتالتة ويعقوب ويهوذا ورؤيا يوحنا اللاهوتي. ايوة السبع دول كان عليهم خلاف زمان
ما بين الاباء وكان عليهم خلاف مشهور لغاية القرن الرابع الميلادي كان ما زال موجود. لكن دلوقتي زي ما قلت الغالبية العظمى من المسيحيين واكبر كنايس مسيحية في العالم الارثوذكس والكاثوليك والبروتستانت ما عندهمش شك في الاسفار دي
هي ضمن الكتاب المقدس قولا واحدا. يبقى العهد الجديد قلنا الحد الادنى سبعة وعشرين عند الغالبية العظمى من المسيحيين. والعهد القديم تسعة وتلاتين بيقول لك المعلومة دي للاسف يعني يمكن الشيخ رحمة الله الهندي كان هو من اسباب ترويجها لان كتاب اظهار الحق من اشهر الكتب في
نقد المسيحية ومقاومة التنصير والكلام ده كله وخد صيت عالي جدا جدا وكبير جدا جدا وغالبا والله اعلم. الشيخ رحمة الله الهندي يعني ما اخترعش الكلام ده من دماغه اكيد قراه في حتة بس الكلام ده مش صحيح. هنا بيقول ايه؟ اذا عرفت ذلك فاعلم انه انعقد مجلس العلماء المسيحيين بحكم السلطان قسطنطين. قسطنطين
ده كان الامبراطور الامبراطور الروماني قسطنطين كان موجود ده في القرن الرابع في بلدة نائس او نيس او نقية سنة تلتمية خمسة وعشرين هو هنا بيتكلم عن ايه؟ المجمع المسكوني الاول اللي اتعمل فيه مدينة نيقية بامر من الامبراطور قسطنطين سنة
تلتمية خمسة وعشرين ميلادية. كويس؟ مجمع نقية ده اشهر مجمع مسكوني على الاطلاق احنا اتكلمنا عن الموضوع ده كتير لكن باختصار شديد. من ضمن مصادر التشريع المسيحي حاجة اسمها المجامع. المجامع مجمع اجتماع
جماعة يعني ايه؟ يعني علماء المسيحيين بيتجمعوا مع بعض علشان يدرسوا قضية معينة. ففي مجامع محلية ومجامع مسكونية. طيب المحلية دي يعني ايه؟ يعني كل مجموعة علماء في اهل بلدهم في كنيستهم المحلية. طيب مجامع مسكونية يعني ايه؟ يعني من اول
الامبراطور قسطنطين رفع الاضطهاد عن المسيحيين واعتبر ان المسيحية ديانة من الديانات المقبولة في الامبراطورية الرومانية بدأ انعقاد مجامع مسكونية. فجمع علماء المسيحيين من كل العالم تقريبا مع تفصيل وشرح. فمجمع نيقيا ده كان معروف اتعمل امتى ومين
اطرافه وكانوا بيتناقشوا في ايه؟ قضية تحديد الكتب يعني مناقشة القانون لم تكن ضمن اعمال مجمع نقل تلتمية خمسة وعشرين ميلادية. ففكرة ان النصارى حددوا الاناجيل في مجمع نيقيا ده غلط
النصارى محددين الاناجيل من القرن التاني الميلادي. واول واحد يحدد الموضوع ده كان اريناوس اسقف ليون زي ما قلنا قبل كده في كتابه المشهور جدا ضد الهرطقات عرضت الكلام ده في فيديو سابق ومش هعيده تاني. اول كتب النصارى اتفقوا عليها كانت الاناجيل اربعة. بعد كده الاناجيل والاعمال. بعد كده بدأوا يتكلموا
وفي رسايل والرؤية لغاية ما حصروا الاسفار اللي حواليها خلاف في السبع اصفار اللي احنا قلناهم يوحنا التانية والتالتة وبطرس التانية ويعقوب ويهود والعبرانيين واعمال الرسل السبعة دول هم عملوا مجامع بالفعل في القرن الرابع في اواخر القرن الرابع بداية الخامس لكنها ما كانتش مجامعة
سكونية كانت مجامع محلية مجمع كارطاجينا ومجمع مش فاكر ايه. وقالوا العهد الجديد سبعة وعشرين صفر ولا ايا كان واثناسيوس قبل منهم في رسالتي الفسيحية رقم تسعة تلاتين قال العهد الجديد سبعة وعشرين فيبقى المجمع بتاع نيقيا سنة تلتمية خمسة وعشرين ده ما لوش علاقة بالموضوع. قال لك ليتشاوروا في باب هذه الكتب المشكوكة. ده لم يحدث
ويحققوا الامر فحكم هؤلاء العلماء بعد المشورة والتحقيق في هذه الكتب ان كتاب يهودية واجب التسليم وابقوا سائر الكتب المختلفة مشكوكة كما كانت وهذا الامر يظهر دا لم يحدث في مجمع نيبيا. هنا بيقول لك ايه؟ هذا الامر يظهر من المقدمة التي كتبها جيرو على ذلك الكتاب. انا لا اعلم هو هنا بيتكلم عن جيروم
ما فيش مشكلة. وطبعا جيرو من اهم الاباء اللي عاشوا في اواخر القرن الرابع بداية الخامس. لكن القضية ايه؟ هل جيروم قال ان الكلام ده حصل في مجمع نيقيا؟ والله لو كان لو
فعلا جيروم قال الكلام ده انا لم اقف على هذا ابدا يبقى ده دليل قوي جدا جدا ومرجع ابائي يعتبر من الاباء المؤرخين لكن هو غالبا يقصد ايه ان جيرو مؤرخ للخلاف اللي كان موجود ما بين اليهود حول آآ يهودية وغيرها. هنا بيقول لك سم بعد ذلك انعقد مجلس اخر يسمى بمجلس لو دكه
لوديسيا لوديكيا في سنة تلتمية اربعة وستين فابقى علماء ذلك المجلس حكم علماء المجلس الاول في باب كتاب يهودية على حاله وزادوا على حكمهم سبعة اخرى وجعلوها واجبة التسليم للاسف الشديد انا ما عنديش معلومات عن عن المجمع لو دكيا على كل حال هحاول ان انا ادور على الموضوع ده بعدين لكن انا
ما عنديش معلومة عن الكلام ده. اللي احنا نعرفه واللي انا قريته في الكتب. ان الخلاف حوالين اسفار العهد القديم اتحسمت في مجمع يهودي اسمه مجمع اعجمينا او يمينا او يمينية مجمع جميلا في اواخر القرن الاول الميلادي سنة تسعين ميلادية. وتقريبا اتفقوا على التسعة وتلاتين صفر
للتسعة وتلاتين لمقابلهم اتنين وعشرين حسب الترتيب والتقسيم والكلام ده. اللي هو الحد الادنى من اسفار العهد القديم بحسب البروتستانت. لكن مع ذلك ظل فيه خلاف والخلاف ده بيظهر في قانون العهد القديم اللي ذكره اوريجيانوس وقانون العهد القديم اللي ذكره اثناسيوس الرسولي نفسه في رسالته الفصيحية رقم تسعة وتلاتين. لكن اللي انا باكد
اكد عليه في النهاية ان مجمع نيقيا سنة تلتمية خمسة وعشرين ما تعاملتش مع مشكلة قانون الكتاب المقدس هنا ده مجمع قرطاجينا او مجمع قرتيج هي مدينة قرطاجة الواقعة على شبه الجزيرة صغيرة في خليج تونس. قرطاجنة او
قرطاجة او ايا كان. ده كان مجمع محلي بالفعل وعقدوه علشان يحسموا موضوع قانون الكتاب المقدس بشكل محلي وكان اهل هذا المجلس الفاضل المشتهر عندهم اوكستاين. يبقى ده وغازتينوس اسقف هيبو. احد الاباء الغربيين اللاتينيين
مشهور جدا ومعه مية وعشرين شخص فاهل هذا المجلس ابقوا حكم المجلسين وزادوا على حكماء هذه الكتب الحكمة ويشوع من الصراخ وتوبيا المكابيل الاول والتاني وباروخ ورؤية يوحنا. اهل هذا المجلس جعلوا كتاب باروخ بمنزلة جزء من كتاب ايرنيا. مش مهم. لان باروخ كان بمنزلة النائب والخليفة
فلزلك ما علينا مش مهم. هو حاليا حسب التقسيم باروخ ده الصفر لوحده وهو من الاندية الكبار. قال لك سم انعقد بعد ذلك ثلاثة مجالس. مجلس ومجلس فلورنس ومجلس ترينيت. دي مجامع كاثوليكية. والمجمع ترينيت او المجمع التريدي ده اهم
مجمع على الاطلاق. ده اللي ختم الموضوع بالنسبة لكاثوليك. ابقى وحكم مجلس قرطاجينا على حاله خلوا باروخ صفر مستقل مش مشكلة. وصار هذه الكتب المشكوكة مسلمة بين جمهور المسيحيين. وبقيت هكذا الى مدة الف ومائتين. الى ان ظهرت فرقة البروتستانت. طبعا المجد
مع التريدنتيني ده متأخر يعني فيه شوية لخبطة في التاريخ هنا. مجمع التريدانتيني ده هو اللي اتعمل اصلا للرد على البروتستانت. فهو مجمع متأخر وهو اللي نص على ان الذي لا يؤمن بالاسفار القانونية التانية على انها اسفار مقدسة موحى بها من الله لا يعتبر مسيحيا. فيبقوا هم
كفروا البروتستانت علشان رفضوا هذه الاسفار. في المجمع التريدنتيني. قال لك هذه الكتب واجبة الرد. ايه ده! الى ان ظهرت فرقة البروتوستات اللي قاله بقى بشكل رسمي ان احنا هنرفض الاسفار القانونية التانية. وردوا بعض ابواب كتاب استر اللي هم يعني اعتمدوا على نفس النصب
الماسوري اللي موجود عند اليهود العبرانيين. ما اعتمدوش على النص بتاع الترجمة السبعينية اليونانية. طبعا فيه باب نقاش وجدال واسع ما بين الارثوذكس والكاثوليك من الناحية اللي بيقبلوا الاسفار القانونية التانية والبروتستانت اللي بيرفضوا الاسفار القانونية التانية. الارثوذكس والكاثوليك لهم حجج اللي هو
هو المفروض تقبله الاسفار القانونية التانية. والبروتستانت لهم حجج وردود. المفروض ترفضوا الاسفار القانونية التانية. انا عملت حلقات مفصلة في الموضوع ده فمش حابب يعني نطول فيها هنا دلوقتي. احط اللينكات تحت في الوصف. هنا هو بيقول ايه؟ تمسكوا في هذا الانكار والرد بستة اوجه اللي هم
اصدمت رفضوا ايه ايه الاساس اللي هم على اساسه رفضوا. هذه الكتب كانت في الاصل باللسان العبراني. ولا توجد الان بتلك الالسنة. يعني يعني الاسفار القانونية تانية موجودة باليوناني مش لاقيين اصلها العبري. والمفروض ان اسفار اليهود اصلها عبري. لو الكتب دي لها اصل عبري واليهود العبرانيين بيقبلوها هنقبلها
لكن دي ما لهاش اصل عبري. واليهود العبرانيين بيرفضوها. فاحنا معهم. اليهود لا يسلمونها الهامية اللي هم اليهود العبرانيين. جميع المسيحيين ما سلموها. طبعا دي ده حوار تاني لان فيه مسيحيين اوائل قبلوها. وفيه مسيحيين رفضوها. قال جيروم ان هذه الكتب ليست كافية لتقرير المسائل الدينية واثباتها
ما علينا. صرح كلوس ان هذه الكتب تقرأ لكن لا في كل موضع. انا مش عارف هو يقصد مين بكلوس هنا. هنا هو بيقول صرح يوسي بيس يو سي بيس يوسابيوس. يوسابيوس القيصري اللي هو ابو التاريخ الكنسي. اللي هو صاحب كتاب تاريخ الكنيسة. مؤرخ من كبار المسيحيين. هو اسمه
ويوسابيوس القيصري. في الباب الثاني والعشرين من كتاب الرابع بان هذه الكتب حرفت سيما كتاب المكاربين السانية. ما علينا. ما وقفتش على الموضع ده لكن مش مشكلة طبعا هنا الشيخ رحمة الله الهندي يقصد في النهاية ان الباب ده الباب الخاص بخلاف اليهود ما بينهم وبين بعض وخلاف
بينهم وبين بعض وخلاف النصارى مع اليهود حول موضوع قانون الكتاب المقدس وقائمة الكتب القانونية وقائمة الاسفار المقدسة باب كبير يظهر فساد وتحريف الدين من بابه. وهذا لا تجد له نظير عند المسلمين. يعني انت لما تشوف منزر زي كده ده من اكبر ادلة
ان الدين ده باطل. دول مش قادرين يتفقوا على ما هي كتبهم المقدسة. فاي اعتبار لاجماعهم واتفاقهم عند المخالف وفرقة الكاثوليك يسلمون هذه الكتب الى هذا الحين طبعا يعني خلاص
لو ما يتاخدش منكم حاجة. انا هاكتفي بهذا القدر في هذا الفيديو وباذن الله عز وجل في الفيديو القادم نكمل الفصل الثاني. في بيان ان اهل الكتاب لا يوجد عندهم سند متصل
لكتاب من كتب العهد العتيق والجديد. لو حاز هذا الفيديو على اعجابك فلا تنسى ان تضغط على زر اعجبني ولا تنسى ان تقوم بمشاركة الفيديو مع اصدقائك المهتمين بهذا الموضوع
لو كنت قادرا على دعم ورعاية محتوى القناة لو انت شايف ان هذا المحتوى يستحق الدعم والرعاية فقم بزيارة صفحتنا على بيتريان او بيبال او حتى قم بالانتساب للقناة ستجد
كانت كلها تحت في وصف الفيديو. الى ان نلتقي في فيديو اخر قريبا جدا باذن الله عز وجل لا تنسوني من صالح دعائكم. والسلام عليكم ورحمة الله وبركاته